Publiskā sarunu procedūra

***“Dabasgāzes iegāde*”**

Identifikācijas numurs DŪ-2021/16

Daugavpilī, 2021.gada 17.jūnijā

**Papildus informācija Nr.1**

Iepirkumu komisija sniedz atbildi uz ieinteresētā piegādātāja iesniegto jautājumu publiskās sarunu procedūras “*Dabasgāzes iegāde”*, identifikācijas Nr.DŪ-2021/16, ietvaros.

|  |  |
| --- | --- |
| **Jautājums** | **Atbilde** |
| [..] *(pretendenta nosaukums, reģ.Nr., juridiskā adrese)*  (turpmāk – Pretendents), iepazīstoties ar sabiedrības ar ierobežotu atbildību “Daugavpils ūdens” (turpmāk – Pasūtītājs) izsludināto publisko sarunu procedūru “Dabasgāzes iegāde” (ID Nr. 1.11-BS/2021-02) nolikumu (turpmāk – Nolikums), lūdz veikt zemāk norādītos Nolikuma grozījumus.  **[1]** Nolikuma 4.11. punktā norādīts, ka piedāvājuma derīguma termiņš ir 45 (četrdesmit piecas) dienas no piedāvājumu iesniegšanas termiņa beigām, kas ir 2021. gada 28. jūnijs. Savukārt Nolikuma 7.5.1. punkts paredz, ka plānotais dabasgāzes iegādāšanas termiņš ir no 2021. gada 1. augusta līdz 2022. gada 31. jūlijam. Ievērojot iepirkuma priekšmeta specifiku, dabasgāzes cenas regulāru un augstu svārstību dinamiku no Pretendenta neatkarīgu iemeslu dēļ pat dienu griezumā, kā arī ņemot vērā apstākli, ka Pretendents veic nepieciešamās darbības apstiprinātās cenas nofiksēšanai, lai garantētu tās nemainību visā iepirkuma līguma laikā (kas iepriekš minēto apstākļu dēļ veicamas iespējami ātrāk pēc piedāvājuma iesniegšanas), **lūdzam noteikt īsāku piedāvājuma derīguma termiņu atbilstoši tam, kāds objektīvi nepieciešams piedāvājumu izvērtēšanai un uzvarētāja paziņošanai (parasti ne vairāk kā 15 dienas).** 45 dienu derīguma termiņu fiksētas cenas piedāvājumam, ņemot vērā iepriekš minēto, nav iespējams nodrošināt. Turklāt, ņemot vērā paredzēto līguma slēgšanas laiku- šāda derīguma termiņa nodrošināšanas prasība ir nesamērīga un nav pamatota.  Vēršam uzmanību uz to, ka pat tad, ja dabasgāzes tirdzniecības uzsākšana nav nepieciešama no līguma noslēgšanas brīža, normatīvie akti brīvi ļauj pusēm noslēgt līgumu, kurā tiek paredzēts Pasūtītāja vajadzībām atbilstošs, pat vairākus mēnešus pēc līguma noslēgšanas iespējams dabasgāzes piegādes uzsākšanas laiks. Šādu darījumu slēgšana ir ierasta un dabasgāzes nozarē izplatīta prakse visu iepriekš minēto dabasgāzes tirgus un cenu veidošanās un svārstību specifikas dēļ. Papildus Pretendents informē Pasūtītāju, ka, atbilstoši Ministru kabineta 2017.gada 7.februāra noteikumu Nr.78 “Dabasgāzes tirdzniecības un lietošanas noteikumi” 55.punktu tirgotāja maiņa veicama līdz iepriekšējā mēneša piecpadsmitajam datumam: “ja lietotājs izvēlējies citu dabasgāzes tirgotāju, izvēlētā dabasgāzes tirgotāja pienākums ir līdz iepriekšējā mēneša piecpadsmitajam datumam pirms paredzētās dabasgāzes tirgotāja maiņas paziņot sadales sistēmas operatoram, ka noslēgts dabasgāzes tirdzniecības līgums”. Respektīvi, gadījumā, ja dabasgāzes piegāde ir plānota ar 2021.gada 1.augustu, Pasūtītājam jaunais līgums būtu jānoslēdz un par tirgotāja maiņu jāpaziņo līdz 2021.gada 15.jūlijam, ieskaitot. Ņemot vērā minēto, lūdzam precizēt Nolikuma 4.11. punktu, paredzot objektīvi nepieciešamo piedāvājuma derīguma termiņu.  **[2]** Ņemot vērā dabasgāzes cenas veidojošās komponentes un specifiku dabasgāzes tirgū, kad atsevišķas ar dabasgāzes piegādi saistītas komponentes tiek regulētas valsts līmenī ar Sabiedrisko pakalpojumu regulēšanas komisijas (turpmāk – SPRK) apstiprinātiem tarifiem un var mainīties ārpus tirgotāja kontroles un tikai dažas ir atkarīgas no tirgotāja, Pretendents lūdz Pasūtītāju Nolikuma 3. pielikumā *Finanšu piedāvājuma vadlīnijas* un *Finanšu piedāvājuma veidne* precīzi norādīt, ka dabasgāzes cenā ir jāiekļauj dabasgāzes uzglabāšanas pakalpojums (ja tāds paredzēts) un maksa par pārvades sistēmas pakalpojumu – pārvades jaudu. Vēršam uzmanību uz to, ka dabasgāzes uzglabāšanas pakalpojuma un pārvades sistēmas pakalpojuma – pārvades jaudas izmaksas ir atkarīgas no pretendentu stratēģijas attiecībā uz dabasgāzes uzglabāšanu un jaudu rezervēšanu, attiecīgi katram pretendentam šīs izmaksas var mainīties. Turklāt ne visu gazificētajā objektā nepieciešamo dabasgāzes daudzumu nepieciešams uzglabāt (Inčukalna pazemes gāzes krātuvē uzglabāto dabasgāzi piegādā parasti tikai ziemas mēnešos) un tātad ne par visu dabasgāzes daudzumu, kuru Pasūtītājs līguma darbības laikā nopirks no tirgotāja, būtu jāmaksā uzglabāšanas maksa un attiecīgi arī pārvades jaudas maksājums. Tādēļ, lai piedāvājumi būtu salīdzināmi un objektīvi novērtējami, dabasgāzes cenā pretendenti neiekļauj tikai tādas komponentes, kuras visiem pretendentiem ir vienādas – sadales sistēmas pakalpojuma izmaksas, maksu par pārvades sistēmas pakalpojumu – izejas punktu Latvijas lietotāju apgādei, PVN un akcīzes nodokli. Pārējās komponentes, kuras piegādātājiem varētu atšķirties vai kuras nav piemērojamas visam dabasgāzes daudzumam, ir jāieceno jau dabasgāzes cenā.  Ievērojot minēto lūdzam:  - papildināt Nolikuma 3. pielikuma *Finanšu piedāvājuma vadlīnijas* 3.punktu, izsakot to šādā redakcijā “Finanšu piedāvājuma cenā, ko veido izmaksu pozīcijas, tiek iekļauta dabasgāze, kā resurss, uzglabāšanas sistēmas pakalpojums, balansēšanas pakalpojums un pārvades sistēmas pakalpojums - pārvades jauda. Savukārt dabasgāzes cenā neiekļauj Pārvades sistēmas pakalpojumu-izejas punktu Latvijas lietotāju apgādei, Sadales sistēmas pakalpojumu, akcīzes nodokli un PVN”.  **[3]** Civiltiesisku darījumu pamata būtība atbilstoši Civillikuma 1587. pantam ir vērsta uz abu līdzēju saistību labticīgi izpildīt apsolīto, tādējādi abām pusēm gūstot labumu no uzņemtās saistības un uzņemoties riskus, kas varētu būt saistīti ar saistības izpildes grūtībām. Tiesiskais un ekonomiskais līdzsvars, kā arī savstarpēji sabalansētas pušu tiesības un pienākumi ir civiltiesisku attiecību nodibināšanas būtisks pamatnosacījums.  Pamatojoties uz Nolikuma 7.5.2.punktu, Nolikuma 3. Pielikuma Finanšu piedāvājuma sagatavošanas vadlīnijas 6. punktu un Finanšu piedāvājuma veidnes otro daļu, Pasūtītājs ir noteicis, ka Pretendentam ir jāpiegādā dabasgāzi Pasūtītājam par fiksētu cenu visā līguma darbības laikā. Taču Nolikuma 7.5.3. punktā norādīts, ka: “Pasūtītājam ir tiesības vienpusēji atkāpties no līguma bez jebkāda veida līgumsodiem” un 7.5.5. punktā Pasūtītājs norādījis, ka: *“Pasūtītājam ir tiesības vienpusēji atkāpties no līguma, par to rakstiski paziņojot otrai pusei vismaz 30 (trīsdesmit) dienas iepriekš. (…)”.* Vēlamies norādīt, ka otrai pusei šādas tiesības netiek paredzētas, kā rezultātā viens no līdzējiem tiek nostādīts būtiski labvēlīgākā situācijā, nekā otrs.  Vēršam uzmanību, ka, dabasgāzes tirgū cenu svārstības ir biežas (pat stundu griezumā) un ļoti augstas, jo dabasgāzes cenu ietekmē daudzi ārējie faktori, kas ne vienmēr ir prognozējami. Aprēķinot un garantējot Pasūtītājam fiksētu dabasgāzes cenu iepirkuma priekšmetam visā iepirkuma nolikumā noteiktajā termiņā, Pretendents veic virkni darbību (tajā skaitā, nepieciešamais dabasgāzes apjoms tiek nopirkts, iesūknēts IPGK, darījums tiek hedžēts), lai nodrošinātu attiecīgā dabasgāzes daudzuma piegādes iespējamību par piedāvāto cenu visu periodu. Minēto apstākļu dēļ gadījumā, ja Pasūtītājs Iepirkuma līguma projektā paredzētā līguma izpildes termiņa laikā atkāpjas no noslēgtā līguma, Pretendentam viennozīmīgi tiek nodarīti zaudējumi. Ņemot vērā faktu, ka attiecīgais dabasgāzes daudzums jau ir nopirkts vai garantēts Pasūtītājam, kā arī veiktas citas darbības nemainīgas cenas nodrošināšanai, šo zaudējumu apmēru ir iespējams paredzēt jau līguma noslēgšanas brīdī un tas sastāda aptuveni 30% no līguma laikā plānotā, bet nenopirktā dabasgāzes apjoma vērtības. Arī dabasgāzes tirgu regulējošie normatīvie akti paredz regulējumu attiecībā uz līguma pirmstermiņa izbeigšanas maksu.  Ievērojot visu iepriekš minēto, lai nodrošinātu taisnīgu balansu starp Pasūtītāja un Pretendenta tiesībām un pienākumiem, lūdzam paredzēt līguma pirmstermiņa izbeigšanas maksu iepriekš minēto zaudējumu apmērā vai veikt Nolikumā sekojošus grozījumus:   * *Lūdzam svītrot Nolikuma 7.5.3. punktu “Pasūtītājam ir tiesības vienpusēji atkāpties no līguma bez jebkāda veida līgumsodiem”;* * *Lūdzam papildināt Nolikuma 7.daļu ar jaunu punktu: “Pretendentam ir tiesības vienpusēji atkāpties no līguma, par to rakstiski paziņojot otrai pusei vismaz 30 (trīsdesmit) dienas iepriekš.”*   **[4]** Atbilstoši Publisko iepirkumu likuma (turpmāk - PIL) prasībām, iepirkuma līgums tiek slēgts par noteiktu iepirkuma priekšmetu – dabasgāzes piegādi Pasūtītāja objektiem to darbības nodrošināšanai nepieciešamajā apmērā. Lai nodrošinātu Nolikumā iekļauto prasību atbilstību PIL regulējumam, lūdzam precizēt Nolikuma 7.5.4. punktā un 1.pielikumā “Tehniskā specifikācija” paredzēto pamatu dabasgāzes iepirkuma apjoma izmaiņām, paredzot objektīvus un attaisnojamus apstākļus, kuru dēļ Pasūtītājam būtu tiesības, nepārkāpjot PIL prasības, samazināt vai palielināt dabasgāzes iepirkuma apjomus, piemēram, paredzot iespējas Pasūtītājam samazināt vai palielināt iepērkamo dabasgāzes daudzumu, ņemot vērā attiecīgā gazificētā objekta vajadzības atkarībā no gada sezonas un laika apstākļiem. | Izskatot un izvērtējot ieinteresētā piegādātāja iesūtīto informāciju, iepirkumu komisija sniedz sekojošas atbildes:  **[1]** Ievērojot iepirkuma priekšmeta specifiku, kā arī to, ka iesniegto piedāvājumu vērtēšanas gaitā var rasties objektīvas situācijas (piemēram, papildus informācijas pieprasīšana), kas var ietekmēt galīgā lēmuma par uzvarētāju pieņemšanas laiku, izvērtējot iespējamos situāciju apstākļus un objektīvi nepieciešamo piedāvājuma izvērtēšanas laiku, tiek noteikts piedāvājuma derīguma termiņš ir 45 (četrdesmit piecas) dienas no piedāvājumu iesniegšanas termiņa beigām.  Ņemot vērā minēto, Nolikumā norādītā piedāvājuma derīguma termiņa nodrošināšanas prasība ir uzskatāma par pamatotu, līdz ar to iepirkuma procedūras Nolikuma 4.11. punkts netiek mainīts un paliek apstiprinātajā redakcijā.  **[2]** Iepirkuma procedūras Nolikuma 3. pielikumā “*Finanšu piedāvājuma sagatavošanas vadlīnijas un piedāvājuma veidne*” norādīts, ka iekļautām dabasgāzes cenām jābūt attiecīgā pakalpojuma sniegšanas pilnai vērtībai – dabasgāzes pilnai cenai, ieskaitot visas izmaksas, kas Pretendentam varētu rasties, izpildot dabasgāzes tirdzniecības līguma nosacījumus. Finanšu piedāvājuma cenā, ko veido izmaksu pozīcijas, jābūt iekļautiem visiem plānotajiem izdevumiem par darbu, pakalpojumiem, tajā skaitā balansēšanas pakalpojumiem, izmaksas elektroenerģijas transportam, materiāliem un iekārtām, kas nepieciešami līguma izpildei pilnā apmērā un atbilstošā kvalitātē saskaņā ar Latvijas Republikas normatīvajiem aktiem, atbildīgo institūciju prasībām, iepirkuma līguma noteikumiem, tai skaitā tehnisko specifikāciju.  Ņemot vērā minēto, “*Finanšu piedāvājuma sagatavošanas vadlīniju”* 3. punkts netiek mainīts un paliek apstiprinātajā redakcijā.  **[3]** Saskaņā ar Nolikuma 7. punkta nosacījumiem, Līgums tiks slēgts saskaņā ar tā projektu, kuru pievienos Pretendents un tiks saskaņots ar Pasūtītāju, Līguma projektā jābūt iekļautiem obligātiem nosacījumiem atbilstoši nolikuma un tehniskās specifikācijas prasībām. Iesniedzot Līguma projektu Pretendentam ir tiesības piedāvāt un iekļaut savus nosacījumus. Pasūtītājam ir tiesības ierosināt līguma projekta grozījumus.  Nolikuma 10.6. punkta nosacījumi nosaka, ka Pasūtītājs ir tiesīgs pārtraukt iepirkumu un neslēgt līgumu, ja tam ir objektīvs pamatojums, t.sk. gadījumā, ja Pasūtītājs uzskata, ka iesniegta līguma projekta nosacījumi var apdraudēt Pasūtītāja likumiskās intereses.  Ņemot vērā minēto, grozījumi Nolikuma 7. punktā netiek veikti un paliek apstiprinātajā redakcijā.  **[4]** Pasūtītājs ir sabiedrisko pakalpojumu sniedzējs, kas veic iepirkumus saskaņā ar Sabiedrisko pakalpojumu sniedzēju iepirkumu likumu (SPSIL), Iepirkumu uzraudzības biroja izstrādātajām iepirkumu vadlīnijām sabiedrisko pakalpojumu sniedzējiem, kā arī piemērojot iekšējos normatīvos aktus, kas nav pretrunā ar Latvijas Republikas sabiedrisko pakalpojumu sniedzēju iepirkumus regulējošiem normatīvajiem aktiem. |

Ar cieņu

Iepirkuma komisijas priekšsēdētāja D.Dzalbe